Na temelju članka 82. stavka 2. Pravilnika o proračunskom računovodstvu i Računskom planu („Narodne novine“, broj 124/14,115/15, 87/16, 3/18, 126/19 i 108/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na 20. sjednici od 20. lipnja 2024. godine, donosi

**O D L U K U**

**o raspodjeli rezultata za 2023. godinu**

Članak 1.

Ovom Odlukom provodi se raspodjela financijskog rezultata Grada Šibenika za 2023. godinu u svrhu knjigovodstvenog usklađenja na računima podskupine 922 te se utvrđuje namjena viška neutrošenih namjenskih prihoda kao i pokriće prenesenog manjka iz ostvarenog nenamjenskog viška prihoda od poslovanja.

Članak 2.

Stanja utvrđena na osnovnim računima podskupine 922 (višak/manjak prihoda) u poslovnim knjigama i iskazana u financijskim izvještajima Grada Šibenika razine 22 na dan 31.12.2023. godine iznose:

92211 Višak prihoda poslovanja 10.880.641,37 eura

92222 Manjak prihoda od nefinancijske imovine 11.463.969,42 eura

92223 Manjak primitaka od financijske imovine 1.324.703,14 eura

Članak 3.

Financijski rezultat iz članka 2. preraspodjeljuje se na osnovnim računima podskupine 922 po izvorima financiranja uz pridržavanje ograničenja u skladu s propisima iz područja proračuna, bez utjecaja na ukupno iskazani financijski rezultat.

Struktura utvrđenog rezultata poslovanja klasificiranog prema izvorima financiranja (IF) je sljedeća:

|  |  |  |
| --- | --- | --- |
| Račun | Naziv | Saldo (EUR) |
| 92211 | Višak prihoda poslovanja | 10.880.641,37 |
|  | IF Opći prihodi i primici | 9.491.884,95 |
|  | IF Komunalna naknada | 1.029.010,48 |
|  | IF Komunalni doprinos | 359.745,94 |
| 92222 | Manjak prihoda od nefinancijske imovine | 11.463.969,42 |
|  | IF Opći prihodi i primici | 11.463.969,42 |
| 92223 | Manjak primitaka od financijske imovine | 1.324.703,14 |
|  | IF Opći prihodi i primici | 1.324.703,14 |

Tijekom 2024. godine izvršen je povrat sredstava doznačenih u sklopu projekta Školska shema 2022/2023 (voće, povrće i mliječni proizvodi) i projekta Prehrana 7, a koji se provode u osnovnim školama. Nakon obrade svih zahtjeva za potporu utvrđena je razlika između odobrenog iznosa potpore i stvarno opravdanog iznosa te je u 2024. godini izvršen povrat Agenciji za plaćanja u poljoprivredi, ribarstvu i ruralnom razvoju u iznosu od 554,01 eura za projekt Školska shema te Ministarstvu rada, mirovinskog sustava, obitelji i socijalne politike u iznosu od 15.395,77 eura za projekt Prehrana 7. Povrati su evidentirani na teret prenesenog viška prihoda poslovanja te se time ukupan iznos viška utvrđenog na dan 31.12.2023. godine smanjuje na iznos od 10.864.691,59 eura.

Članak 4.

Utvrđuje se raspodjela viška prihoda poslovanja iz općih prihoda i primitaka za pokriće dijela manjka prihoda od nefinancijske imovine i manjka primitaka od financijske imovine iz istovrsnog izvora financiranja kako slijedi:

* viškom prihoda poslovanja na računu 92211 iz IF opći prihodi i primici pokriva se manjak primitaka od financijske imovine iz istovrsnog IF u iznosu od 1.324.703,14 eura;
* viškom prihoda poslovanja na računu 92211 iz IF opći prihodi i primici pokriva se manjak prihoda od nefinancijske imovine iz istovrsnog IF u iznosu od 8.151.232,03 eura.

Članak 5.

Nakon provedene raspodjele sukladno članku 4. ove Odluke, utvrđuje se sljedeći financijski rezultat Grada Šibenika za 2023. godinu:

|  |  |  |
| --- | --- | --- |
| Račun | Naziv | Saldo (EUR) |
| 92211 | Višak prihoda poslovanja | 1.388.756,42 |
|  | IF Komunalna naknada | 1.029.010,48 |
|  | IF Komunalni doprinos | 359.745,94 |
| 92222 | Manjak prihoda od nefinancijske imovine | 3.312.737,39 |
|  | IF Opći prihodi i primici | 3.312.737,39 |

Članak 6.

Višak prihoda poslovanja ostvaren iz naplaćenih, a neutrošenih namjenskih prihoda od komunalnog doprinosa i komunalne naknade u iznosu od 1.388.756,42 eura će biti uključen u izmjene i dopune Proračuna Grada Šibenika za 2024. godinu, a u svrhu čija je namjena propisana Zakonom.

Manjak prihoda od nefinancijske imovine u iznosu od 3.312.737,39 eura pokrivat će se sukcesivno u sljedećim proračunskim godinama.

Članak 7.

Ova Odluka stupa na snagu danom donošenja, a objavit će se u „Službenom glasniku Grada Šibenika“.

KLASA: 401-05/24-01/04

URBROJ: 2182-1-06/1-24-3

Šibenik, 20. lipnja 2024.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović,v.r.